Anexa la Proiectul de hotărâre nr. 216/11015/23.10.2023

P R O T O C O L  D E  C O L A B O R A R E
					

		ASOCIAȚIA JUDEȚEANĂ DE BOX  HUNEDOARA cu sediul social în municipiul Hunedoara, strada Gheorghe Barițiu, nr. 30, județul Hunedoara, cod fiscal 14635089, telefon 0771.683.034, cont IBAN RO93BTRLRONCRT0208841602, deschis la Banca Transilvania Hunedoara, reprezentată prin domnul Leu Victor în calitate de Președinte, denumită în cele ce urmează Organizator 

și

CLUBUL SPORTIV MUNICIPAL “AURUL” BRAD, persoană juridică de drept public, cu personalitatea juridică, reprezentat prin domnul Bolcu Marius – Constantin în calitate de Director, cu sediul în municipiul Brad, strada Morii, nr. FN, județul Hunedoara, denumită în cele ce urmează Co-Organizator,
denumite fiecare ”Parte” şi, în mod colectiv, ”Părţile”, au încheiat acest Protocol de colaborare prin care stabilesc cadrul general de colaborare în ceea ce priveşte organizarea evenimentului ”MEMORIALUL IOAN TURICĂ”,  în data de 29 octombrie 2023, în următoarele condiţii:  

CAPITOLUL  I. OBIECTUL PROTOCOLULUI

Art. 1. - Părţile convin să colaboreze în vederea organizării și promovării evenimentului ”MEMORIALUL IOAN TURICĂ” – Gala de box internațională,  organizat în data de 29 octombrie 2023, în municipiul Brad, județul Hunedoara.

CAPITOLUL II.  DURATA

Art. 2. – Protocolul intră în vigoare la momentul semnării lui de către Părți și expiră la finalizarea evenimentului.

CAPITOLUL III.  OBLIGAȚIILE PĂRȚILOR

1. Art. 3. - Obligațiile Asociației Județene de Box Hunedoara:
0. a. coordonarea și gestionarea comunicării cu EUBC și Federatiile naționale invitate la acest turneu;
0. b. gestionarea comunicării cu participanții și oficialii la acest eveniment;
0. c. asigurarea și patronarea desfășurării evenimentului, conform reglementărilor EUBC;
0. d. organizarea „cântarului oficial”, tragerea la sorți, ședința tehnică și a cântarului zilnic, înainte de începerea competiției, conform standardelor EUBC; 
0. e. asigurarea mănușilor de box, a căștilor de ring și a bandajelor de protecție;
0. f.  asigurarea și suportarea cheltuielilor de transport a delegațiilor străine;
  g. asigurarea și suportarea cheltuielilor pentru transportul local al tuturor delegațiilor de la hoteluri la sala de competiție, pe toată durata evenimentului;
0. h. asigurarea, din veniturile proprii, a plății baremurilor de arbitraj, a transportului tuturor arbitrilor principali, auxiliari și personalului implicat în organizarea acestui eveniment;
0. 
0. i.  asigurarea protocoluli necesar pentru arbitri și oficialii prezenți la eveniment;
0. j. gestionarea și suportarea plății tuturor cheltuielilor cu serviciile de cazare și masă  a participanților la eveniment;
0. k. asigurarea și plata, din veniturile proprii, a contravalorii ring-anouncer-ul-ui competiției, precum și pentru operator calculator și alte persoane din secretariatul tehnic al evenimentului;
0. l.  asigurarea și suportarea cheltuielilor legate de prezența, pe toată durata evenimentului, a unui medic de ring;
0. m.  asigurarea și suportarea cheltuielilor de acreditare a participanților, diplome, medalii, precum și birotica necesară acestui eveniment;
0. n.  asigurarea cantității de apă necesară intrării participanților în eveniment;
0. o. asigurarea, parțială, a cheltuielilor de branduire a sălii de competiție, gărdulețele separatoare, steaguri (3 bucăți);
0. p. asigurarea cântarelor necesare pentru acest eveniment (8 bucăți).
1. 
1. Art. 4. - Obligațiile Clubului Sportiv Municipal ”Aurul” Brad:
1. asigură sala pentru desfășurarea evenimentului;
1. suportă toate cheltuielile pentru transportul, montarea și demontarea ringului acreditat EUBC pentru acest eveniment:
1. asigură amenajarea sălii, respectiv: banere, podium, schelă, platformă de intrare în ring;
1. asigură instalația de sonorizare, lumini, lasere, fum, ecran, muzică, dj;
1. asigură transmisia live-streaming a întregului eveniment;
1. asigură un număr de minimum 5 voluntari pe toată durata competiției;
1. asigură paza și protecția pentru sală pe toată durata evenimentului;
1. asigură și suportă, pe toată durata evenimentului, a unei salvări complet utilate;
1. asigură și suportă cheltuielile legate de prezența, pe toată durata evenimentului, a unui medic de ring;
1. promovează evenimentul pe toate canalele accesibile.

CAPITOLUL IV.  RĂSPUNDEREA CONTRACTUALĂ

Art. 5. - Pentru neexecutarea sau executarea necorespunzătoare a obligațiilor asumate prin Protocol, Partea în culpă răspunde în condiţiile legii.
Art. 6. -  Părtile răspund individual și indivizibil pentru modul de utilizare a sumelor în baza prezentului Protocol, inclusiv după momentul finalizării decontului.
Art. 7. -  Prin semnarea acestui Protocol Părtile declară şi garantează că vor presta serviciile menționate în prezentul Protocol în condițiile înțelegerii. 

CAPITOLUL V.  NOTIFICĂRI

Art. 8. -  Orice comunicare în legătură cu conţinutul acestui Protocol va fi făcută în scris şi va
fi depusă personal sau expediată prin scrisoare recomandată cu confirmare de primire sau prin fax, cu excepția cazului în care Părţile convin altfel. Orice astfel de comunicare va fi transmisă la adresele de e-mail sau numerele de fax comunicate Părţii expeditoare, în conformitate cu acest articol.
CAPITOLUL VI.   ÎNCETAREA PROTOCOLULUI

Art. 9. -  Prezentul Protocol încetează în următoarele cazuri:
		a. prin ajungerea la termen;
		b. prin acordul scris al Părţilor.
		
CAPITOLUL VII. SOLUŢIONAREA LITIGIILOR

Art. 10. -  Părţile vor depune toate diligenţele pentru a rezolva pe cale amiabilă, prin negocieri directe, orice neînţelegere sau dispută care se poate ivi între ele, în cadrul sau în legătură cu executarea și/sau încetarea Protocolului.

CAPITOLUL VIII.   DISPOZIŢII FINALE

Art. 11. -  Fiecare dispoziţie a acestui Protocol este independentă şi distinctă de celelalte, iar în cazul în care, în orice moment, una sau mai multe dispoziţii devin invalide sau neaplicabile, nu se vor considera afectate validitatea, legalitatea şi aplicabilitatea celorlalte prevederi contractuale.
1. 

Prezentul Protocol a fost semnat astăzi, _____________, în două exemplare originale, câte unul pentru fiecare Parte. 


Asociația Județeană de Box Hunedoara                       Club Sportiv Municipal ”Aurul” Brad

                LEU VICTOR                                              BOLCU MARIUS-CONSTANTIN
       
